August Tõnishof

August-Johannes Tõnishof (alates 1936. aastast August-Johannes Teose) VR II/3, 21. detsember (vkj 9. detsember) 1891 Soosaare vald, Kolga-Jaani kihelkond, Viljandimaa – 7. aprill 1952 Kirov, Vene NFSV) oli Eesti sõjaväelane (kapten, 1919).

August-Johannes Tõnishof sündis mõisavalitseja peres. Ta teenis Vabadussõjas staabikapteni ja kaptenina 3. jalaväepolgus, Tallinna 1. löögipataljonis, Laiarööpmelise Soomusrongi Nr 2 löögiroodu ja siis dessantpataljoni ülemana ja 1920. aastal Tallinna Vahipataljoni ülema kohusetäitjanaWabariigi Walitsuse otsus 6. aprillist 1925 a. Riigikogu poolt 15. weebruaril 1923 a. wastu wõetud Wabadussõjast osawõtnud sõjawäelaste autasu seaduse § 5 p. b põhjal, ühekordne toetusraha wiiekümne tuhande mk. (50.000 mk.) suuruses., Riigi Teataja, nr. 69-70, 28 aprill 1925. 

Ta osales Vabadussõjalaste liikumises ning valiti 1926. aastal moodustatud Tallinna Eesti Vabadussõjalaste Liidu (TEVL), esimesel üldkoosolekul selle juhiks; üheks kahest abiesimehest valiti ka Artur Sirk.Kasekamp, Andres. The radical right in interwar Estonia. London, 2000. Lk 24

Ta arreteeriti 14. juunil 1941 ja 4. märtsil 1942 mõisteti ta süüdi §58-4 alusel. August-Johannes Teose suri 7. aprillil 1952 Venemaal Kirovi linna haiglas kopsutuberkuloosi ja on maetud Kirovi rajooni Kstinino kalmistule.

Viited

Välislingid
EESTI SÕJAMUUSEUM - KINDRAL LAIDONERI MUUSEUM. EESTI OHVITSERID 1918-1940

Kategooria:Tallinna Ringkonnakohtu liikmed
Kategooria:Eesti jaoskonnakohtunikud
Kategooria:Eesti diplomaadid
Kategooria:Eesti soomusronglased
Kategooria:3. Üksiku Jalaväepataljoni koosseis
Kategooria:Vahipataljoni koosseis
Kategooria:Kaitseliidu Tallinna maleva liikmed
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Vabadusristi II liigi 3. järgu kavalerid
Kategooria:Vabadussõja veteranid
Kategooria:Eesti represseeritud isikud
Kategooria:Sündinud 1891
Kategooria:Surnud 1952